Koordînasyonê PAJKî derheqê 25ê Teşrîna Peyêne ya Roja Têkoşînê Vera Şîdetê Serê Cinîyan de beyanatêk da. Beyanatê PAJKî wina yo:
"Ma Rayber Apoyî rê silam kenê ke trojîlanî ra heta ewro xoverdayîşê vera hêzanê ke şîdetê îqtîdarî temsîl kenê musna ma.  Pêro îqtîdaran bi destsernayîşê erjanê cinîyan dest pêkerd. Seba kolekerdişê komelî pêro erjê cinîyan, îradeyê cinîyan, pawitişê cinîyan hetê pêro hêzan ra ameyî rotene û teslîmê destê camêrdan ameyî kerdene. Cinîyan qet kincê koletîye qebul nêkerd. Tarîxî de îqtîdarê camêrdan çend xurt zî bibo xoverdayîşê cinîyan zî geş û xurt bi. Ma sey cinîyanê Kurdîstanî seba ke tarîxê xoverdayîşî yê cinîyan o ke nêame nuştene bidê asayene seba ke pêro xoverdayoxê cinîyî xoverdayîşê xo de zêde bikê ma do rêçê partîya xo ya 42 serre de dewam bikê.  Şorişê Rojawanî yo ke şorişê cinîyan o bi hêvîya şaranê cîhanî. Ma sey Partîya Azadîya Cinîyan a Kurdîstanî seba ke şîdet, teda, hegemonyaya merkezîye biwedarê kişmendîya xopawitişî û ferasete aye sey raştî do bivîne. Dewleta Tirke leşê cinîyan seba tacîz û tecawuzan akerdî, leşê domanan seba îstîsmarî akerdî. Bi wesîleya 25ê teşrîna yeyêne senî ke Trojîllo çin bîyo Erdoganî zî do erdê Rojawanî ser o wina çin bibo. Rûmetê merdimê azadî do ser bikewê."
